b'\n_START_ARTICLE_\nB\xc3\xa5g\xc3\xb8 Kirke\n_START_SECTION_\nHistorie\n_START_PARAGRAPH_\nB\xc3\xa5g\xc3\xb8 Kirke blev bygget i 1861 for 3000 rigsdaler, som kom fra ekstrabevilling p\xc3\xa5 finansloven, og 2000 rigsdaler, som \xc3\xb8boerne selv kom med. Greven af Wedellsborg, Karl Wedell, sk\xc3\xa6nkede en ikke ubetydelig kapital til l\xc3\xb8nning af en pr\xc3\xa6st p\xc3\xa5 B\xc3\xa5g\xc3\xb8 og gav saaledes anledning til, at \xc3\xb8en blev udskilt fra Assens sogn, at kirken blev bygget, og der blev oprettet et s\xc3\xa6rskilt pr\xc3\xa6steembede paa B\xc3\xa5g\xc3\xb8 ( Taget fra "Grevskabet Wedelsborgs historie" af Claudius Madsen udgivet 1875. .\xc2\xa0Da B\xc3\xa5g\xc3\xb8\xc2\xa0Kirke blev bygget, forlangte Karl Wedell, at han fra sit gods p\xc3\xa5 Fyn skulle kunne se lyset i kirken. Derfor ligger kirken p\xc3\xa5 \xc3\xb8ens nordside._NEWLINE_Jens Voldum, der var pr\xc3\xa6st p\xc3\xa5 B\xc3\xa5g\xc3\xb8 i 1880-1884, skriver i sine erindringer: "Mens \xc3\x98en havde sin Kirke i Assens kom Folk kun i Kirke ved Bryllup, Begravelse, Daab og Altergang, hvortil de drog i stort Baadf\xc3\xb8lge 2 Gange Aarligt"._NEWLINE_Den sidste pr\xc3\xa6st og skolel\xc3\xa6rer stoppede p\xc3\xa5 B\xc3\xa5g\xc3\xb8 i 1956.'